Mae gradd mathemateg yn cynnig heriau deallusol i chi ac yn darparu'r sgiliau sydd eu hangen mewn ystod eang o yrfaoedd.
Ym mlwyddyn un, bydd eich modiwlau craidd yn cwmpasu meysydd sylfaen Mathemateg Bur a Mathemateg Gymhwysol. Gallwch hefyd ddewis rhwng modiwlau mewn Mathemateg Ariannol, Ystadegau, Cyfrifiadura ac Ymchwil Weithredol.
Ym Mlwyddyn Dau, bydd eich modiwlau craidd yn parhau i adeiladu gwybodaeth sylfaenol ym meysydd Calculus, Algebra a Dadansoddi. Ochr yn ochr â modiwlau Mathemateg Ariannol arbenigol, byddwch yn parhau i ehangu eich gwybodaeth am feysydd fel Ystadegau ac Ymchwil Weithredol.
Gallwch ddefnyddio eich gradd BSc Mathemateg fel llwybr i'r gweithlu, lle gallech gwrdd â'n cynfyfyrwyr sy'n gweithio mewn swyddi traddodiadol fel addysgu, gwaith actiwaraidd, a chyfrifeg, yn ogystal â TG, ymchwil fferyllol, peirianneg a mwy. Neu, efallai y byddwch chi'n dewis ehangu eich opsiynau gyrfa i gynnwys ystod o feysydd cysylltiedig drwy gwblhau astudiaethau ôl-raddedig mewn gwyddorau, cyfrifiadura neu beirianneg.
Yn 2017-18, dywedodd 89% o raddedigion yr Ysgol a oedd ar gael i weithio eu bod mewn cyflogaeth a/neu astudiaethau pellach ymhen chwe mis ar ôl graddio. Mae rhai o'n cyn-fyfyrwyr bellach yn gweithio yn y Swyddfa Ystadegau Gwladol a'r Swyddfa Meteorolegol.